Source: http://docplayer.fi/47105483-Esityksen-paaasiallinen-sisalto.html
Timestamp: 2018-03-23 21:17:29+00:00
Document Index: 18941056

Matched Legal Cases: ['tuomioistuin ', 'tuomioistuin ', 'Tuomioistuin ', 'tuomioistuin ', 'Tuomioistuin ', 'tuomioistuin ', 'Tuomioistuin ', 'tuomioistuin ']

Jaana Pääkkönen
1 HE 133/2011 vp Hallituksen esitys Eduskunnalle laiksi tuomioistuimen velvollisuudesta ilmoittaa eräistä ratkaisuistaan annetun lain :n muuttamisesta Esityksessä ehdotetaan muutettavaksi tuomioistuimen velvollisuudesta ilmoittaa eräistä ratkaisuistaan annettua lakia siten, että tuomioistuin tekee väestötietojärjestelmään talletettavia tietoja koskevat ilmoitukset sähköisesti suoraan väestötietojärjestelmään tai ESITYKSEN PÄÄASIALLINEN SISÄLTÖ manuaalisesti asiassa toimivaltaiselle maistraatille nykyisin vastaanottajatahoksi säädetyn Oikeusrekisterikeskuksen sijaan. Laki on tarkoitettu tulemaan voimaan 1 päivänä helmikuuta
2 2 HE 133/2011 vp PERUSTELUT 1 Nykytila Laki oikeushallinnon valtakunnallisesta tietojärjestelmästä (372/2010), jäljempänä tietojärjestelmälaki, laki tuomioistuimen velvollisuudesta ilmoittaa eräistä ratkaisuistaan (373/2010), jäljempänä ilmoitusvelvollisuuslaki, sekä muut näiden lakien säätämiseen liittyvät muutokset erityislainsäädäntöön ovat tulleet voimaan Tietojärjestelmälaissa säädetään lainkäyttöasioiden käsittelyä ja täytäntöönpanoa sekä oikeusministeriön hallinnonalan tutkimus- ja suunnittelutoimintaa palvelevasta valtakunnallisesta tietojärjestelmästä, siihen talletettavista tiedoista, talletettujen tietojen luovuttamisesta ja muusta käsittelystä sekä tuomioistuinten, syyttäjäviranomaisten ja oikeusaputoimistojen velvollisuudesta liittyä tietojärjestelmään ja toimittaa siihen tietoja. Oikeushallinnon valtakunnallinen tietojärjestelmä muodostuu kolmesta eri osasta, joita ovat ratkaisu- ja päätösilmoitusjärjestelmä, diaari- ja asianhallintatietojen valtakunnallinen käsittelyjärjestelmä sekä raportointi-, tilasto- ja arkistojärjestelmä. Rekisterinpitoon liittyvä päävastuu on Oikeusrekisterikeskuksella. Ilmoitusvelvollisuuslaissa säädetään sellaisista tuomioistuinten ilmoitusvelvollisuuksista, joista ei ole säädetty erityislaeissa. Ilmoitusvelvollisuudesta voidaan laissa annetun valtuutuksen perusteella säätää tarkemmin oikeusministeriön asetuksella. Tuomioistuimet on useissa erityislaeissa velvoitettu ilmoittamaan ratkaisuistaan eri rekistereihin. Esimerkiksi väestötietojärjestelmästä ja Väestörekisterikeskuksen varmennepalveluista annetussa laissa (661/2009), jäljempänä väestötietojärjestelmälaki, on tuomioistuimille säädetty velvollisuus ilmoittaa tietyistä ratkaisuistaan. Ilmoitusvelvollisuuslain :n mukaan tuomioistuin toteuttaa sille väestötietojärjestelmälaissa säädetyn ilmoitusvelvollisuuden toimittamalla ratkaisuaan koskevat tiedot Oikeusrekisterikeskukselle väestötietojärjestelmään välitettäviksi. Tällä hetkellä suurin osa käräjäoikeuksien väestötietojärjestelmään tekemistä ilmoituksista välitetään konekielisesti Tuomasjärjestelmästä, joka on osa valtakunnallisen tietojärjestelmän ratkaisu- ja päätösilmoitusjärjestelmää. Tiedot kulkevat tuomioistuimista sähköisinä ilmoituksina väestötietojärjestelmään. Osa ilmoituksista tehdään manuaalisesti tuomioistuinten ja maistraattien välillä. Näiden väestötietojärjestelmään tehtävien ilmoitusten lähettäminen perustuu tällä hetkellä tuomioistuinten ilmoituksista väestötietojärjestelmään annettuun asetukseen (808/1995). Käräjäoikeuden ilmoitus voidaan kyseisen asetuksen 2 :n mukaan tehdä konekielisesti oikeusministeriön määräämällä tavalla. Asetuksessa on listattu asiaryhmät, joissa annetuista ratkaisuista tuomioistuimen on tehtävä ilmoitus väestötietojärjestelmään. Suurin asiaryhmä on holhoustoimilain mukaiset toimintakelpoisuuden rajoittamista ja edunvalvontaa koskevat ratkaisut, jotka ainakin toistaiseksi tehdään manuaalisesti. Tuomioistuimilla on ilmoitusvelvollisuus näissä asioissa myös väestötietojärjestelmälain 23 :n sekä holhoustoimesta annetun lain (442/1999) 65 :n perusteella väestörekisterikeskukselle tai maistraateille, jotka ovat pääasiallisia väestötietojärjestelmän rekisterinpitäjiä. Ilmoitusvelvollisuuslaissa edellytetään, että väestötietojärjestelmään merkittävät tiedot toimitetaan Oikeusrekisterikeskukselle. Näiden tietojen toimittaminen Oikeusrekisterikeskukselle on kuitenkin turhaa ja lakia esitetäänkin muutettavaksi niin, että väestötietojärjestelmään manuaalisesti ilmoitettavat ratkaisutiedot annettaisiin suoraan nykyisen käytännön mukaisesti maistraateille. Tuomas-järjestelmään merkittävissä olevat tiedot välittyvät tuomioistuimista suoraan väestötietojärjestelmään. Tuomioistuinten ilmoituksista väestötietojärjestelmään annetun asetuksen kumoaminen on edellytyksenä sille, että Oikeusrekisterikeskus voi tietojärjestelmälain mukaisena rekisterinpitäjänä antaa tuomioistuimille ohjeet tietojen merkitsemisestä järjestelmään. Kumottavan asetuksen tilalle on annettava uusi säännös tietojen toimittamisesta, joka on tarkoitus toteuttaa lisäämällä tietojen merkitsemisestä oikeushallinnon valtakunnallisen tietojärjestelmän ratkaisu- ja päätösilmoitus-
3 HE 133/2011 vp 3 järjestelmään annetun oikeusministeriön asetuksen (1024/2010) :ään maininta tuomioistuinten väestötietojärjestelmää koskevasta ilmoitusvelvollisuudesta. Nämä muutokset on tarkoituksenmukaista toteuttaa aikataulullisesti samaan aikaan ilmoitusvelvollisuuslain muutoksen kanssa. 2 Ehdotetut muutokset Ilmoitusvelvollisuuslain :ää esitetään muutettavaksi niin, että ilmoitus väestötietojärjestelmään talletettavista tiedoista säädettäisiin tehtäväksi suoraan väestötietojärjestelmään. Tällä tarkoitetaan tallettamista Tuomas-järjestelmään, mistä tiedot välittyvät sähköisesti ja automaattisesti väestötietojärjestelmään. Mikäli kyse on tiedoista, joita ei voida välittää Tuomas-järjestelmän avulla, ne tulisi toimittaa toimivaltaiselle maistraatille, joka välittäisi tiedot rekisteriin. Voimassa olevan lain :n säännös ratkaisutietojen välittämisestä Oikeusrekisterikeskukselle perustuu siihen, että lain valmistelussa ei ole riittävällä tavalla tunnettu käytössä olevaa menettelyä, johon sekä Väestörekisterikeskus että maistraatit ovat olleet tyytyväisiä. Oikeusrekisterikeskus on turha sivupolku nykyisin tosiasiassa noudatettavaan käytäntöön, jossa suurin osa väestötietojärjestelmään merkittävistä tiedoista välitetään Tuomas-järjestelmästä suoraan sähköisesti. Paperi-ilmoitusten kierrättäminen Oikeusrekisterikeskuksen kautta viivästyttäisi tietojen välittymistä verrattuna siihen, että tieto kulkee suoraan tuomioistuinten ja maistraattien välillä. Ehdotetulla muutoksella on siten tarkoituksena saattaa voimassa olevan lain sisältö vastaamaan todellisuudessa vallitsevaa käytäntöä. Tietojen merkitsemisestä tietojärjestelmään säädettäisiin tarkemmin oikeusministeriön asetuksella tietojen merkitsemisestä. Sen 3 :ään on tarkoitus lisätä uusi 2 momentti, jonka mukaan pykälän 1 momentissa oikeushallinnon viranomaisille asetettu velvollisuus tallettaa tekemänsä ratkaisu oikeushallinnon tietojärjestelmän ratkaisu- ja päätösilmoitusjärjestelmään koskisi myös väestötietojärjestelmälain mukaisen ilmoitusvelvollisuuden täyttämistä. Oikeusministeriön asetukseen tehtävän lisäyksen seurauksena vanha asetus tuomioistuimen ilmoituksista väestötietojärjestelmään voidaan kumota. Tulevaisuudessa on pyrkimyksenä kehittää oikeushallinnon tietojärjestelmiä siten, että mahdollisimman suuri osa viranomaisille lähetettävistä ilmoituksista välitetään sähköisesti. Näin ollen tavoitteena on järjestelmä, jossa myös edunvalvontailmoitukset kulkisivat konekielisesti tuomioistuinten ja väestörekisterinpitäjien välillä. Asetuksen kumoamisen seurauksena toimivalta ohjeistaa tuomioistuimia tietojärjestelmään tehtävien merkintöjen osalta siirtyy tältäkin osin Oikeusrekisterikeskukselle oikeusministeriön sijaan, mihin tietojärjestelmiä koskevan lainsäädännön uudistamisella on pyritty. 3 Esityksen vaikutukset Esityksellä ei ole taloudellisia vaikutuksia. Esityksellä ei ole vaikutuksia viranomaisten toimintaan, koska väestötietojärjestelmään tehtävät ilmoitukset kulkevat nykyisellään vakiintuneen käytännön mukaisesti tuomioistuinten ja väestörekisterinpitäjien välillä joko Tuomas-järjestelmässä tai manuaalisesti. Näiden tietojen toimittaminen Oikeusrekisterikeskukselle ei ole tarpeen, joten lakimuutoksella ei ole vaikutusta sen toimintaan. 4 Asian valmistelu Tämä esitys on valmisteltu oikeusministeriön oikeushallinto-osastolla. Asiassa on pyydetty lausunto Oikeusrekisterikeskukselta ja Väestörekisterikeskukselta. Lausunnonantajat ovat pitäneet ehdotusta kannatettavana ja esittäneet joitakin huomioita sen toteuttamisesta. Nämä seikat on otettu huomioon lakiehdotusta kirjoitettaessa. 5 Voimaantulo Tämä laki ehdotetaan tulevaksi voimaan 1 päivänä helmikuuta Ennen lain voimaantuloa voitaisiin ryhtyä sen täytäntöönpanon edellyttämiin toimenpiteisiin. Tarkoituksena on, että tietojen merkitsemisestä oikeushallinnon valtakunnallisen tietojärjestelmän ratkaisu- ja päätösilmoitusjärjes-
4 4 HE 133/2011 vp telmään annetun oikeusministeriön asetuksen muutos tulee voimaan samanaikaisesti. Edellä esitetyn perusteella annetaan Eduskunnan hyväksyttäväksi seuraava lakiehdotus.
5 HE 133/2011 vp 5 Lakiehdotus Laki tuomioistuimen velvollisuudesta ilmoittaa eräistä ratkaisuistaan annetun lain :n muuttamisesta Eduskunnan päätöksen mukaisesti muutetaan tuomioistuimen velvollisuudesta ilmoittaa eräistä ratkaisuistaan annetun lain (373/2010) seuraavasti: Tiedon tallettaminen väestötietojärjestelmään merkitsemistä varten Tuomioistuin toteuttaa sille väestötietojärjestelmästä ja Väestörekisterikeskuksen varmennepalveluista annetussa laissa (661/2009) säädetyn ilmoitusvelvollisuuden toimittamalla tiedot väestötietojärjestelmään. Oikeusministeriön asetuksella voidaan säätää, että tuomioistuin toteuttaa 1 momentissa säädetyn ilmoitusvelvollisuuden tallettamalla ratkaisuaan koskevat tiedot oikeushallinnon valtakunnallisen tietojärjestelmän ratkaisu- ja päätösilmoitusjärjestelmään välitettäviksi väestötietojärjestelmään. Merkinnän tekemiseen ja tietojen toimittamiseen sovelletaan, mitä oikeushallinnon valtakunnallisesta tietojärjestelmästä annetussa laissa ja sen nojalla säädetään. Jos tietoja ei voida toimittaa 2 momentissa tarkoitetulla tavalla, tuomioistuimen on toimitettava tiedot asiassa toimivaltaiselle maistraatille väestötietojärjestelmään välitettäviksi. Tämä laki tulee voimaan päivänä kuuta 20. Ennen lain voimaantuloa voidaan ryhtyä lain täytäntöönpanon edellyttämiin toimiin. Helsingissä 2 päivänä joulukuuta 2011 Tasavallan Presidentti TARJA HALONEN Oikeusministeri Anna-Maja Henriksson
6 6 HE 133/2011 vp Liitteet Rinnakkaisteksti Laki tuomioistuimen velvollisuudesta ilmoittaa eräistä ratkaisuistaan annetun lain :n muuttamisesta Eduskunnan päätöksen mukaisesti muutetaan tuomioistuimen velvollisuudesta ilmoittaa eräistä ratkaisuistaan annetun lain (373/2010) seuraavasti: Voimassa oleva laki Ehdotus Tiedon tallettaminen väestötietojärjestelmään merkitsemistä varten Tuomioistuin toteuttaa sille väestötietojärjestelmästä ja Väestörekisterikeskuksen varmennepalveluista annetussa laissa (661/2009) säädetyn ilmoitusvelvollisuuden toimittamalla tiedot Oikeusrekisterikeskukselle väestötietojärjestelmään välitettäviksi. Oikeusministeriön asetuksella voidaan säätää, että tuomioistuin toteuttaa 1 momentissa säädetyn ilmoitusvelvollisuuden tallettamalla ratkaisuaan koskevat tiedot oikeushallinnon valtakunnallisen tietojärjestelmän ratkaisu- ja päätösilmoitusjärjestelmään välitettäviksi väestötietojärjestelmään. Merkinnän tekemiseen ja tietojen toimittamiseen sovelletaan, mitä oikeushallinnon valtakunnallisesta tietojärjestelmästä annetussa laissa ja sen nojalla säädetään. Tiedon tallettaminen väestötietojärjestelmään merkitsemistä varten Tuomioistuin toteuttaa sille väestötietojärjestelmästä ja Väestörekisterikeskuksen varmennepalveluista annetussa laissa (661/2009) säädetyn ilmoitusvelvollisuuden toimittamalla tiedot (kumottu) väestötietojärjestelmään (kumottu). Oikeusministeriön asetuksella voidaan säätää, että tuomioistuin toteuttaa 1 momentissa säädetyn ilmoitusvelvollisuuden tallettamalla ratkaisuaan koskevat tiedot oikeushallinnon valtakunnallisen tietojärjestelmän ratkaisu- ja päätösilmoitusjärjestelmään välitettäviksi väestötietojärjestelmään. Merkinnän tekemiseen ja tietojen toimittamiseen sovelletaan, mitä oikeushallinnon valtakunnallisesta tietojärjestelmästä annetussa laissa ja sen nojalla säädetään. Jos tietoja ei voida toimittaa 2 momentissa tarkoitetulla tavalla, tuomioistuimen on toimitettava tiedot asiassa toimivaltaiselle maistraatille väestötietojärjestelmään välitettäviksi. Tämä laki tulee voimaan päivänä kuuta 20. Ennen lain voimaantuloa voidaan ryhtyä lain täytäntöönpanon edellyttämiin toimiin.
7 HE 133/2011 vp 7 Oikeusministeriön asetus Asetusluonnos tietojen merkitsemisestä oikeushallinnon valtakunnallisen tietojärjestelmän ratkaisu- ja päätösilmoitusjärjestelmään annetun oikeusministeriön asetuksen 3 ja 6 :n muuttamisesta Annettu Helsingissä päivänä kuuta 20 Oikeusministeriön päätöksen mukaisesti muutetaan tietojen merkitsemisestä oikeushallinnon valtakunnallisen tietojärjestelmän ratkaisu- ja päätösilmoitusjärjestelmään annetun oikeusministeriön asetuksen (1024/2010) sekä 6 :n 2 ja 3 momentti seuraavasti: Tietojen merkitseminen tietojärjestelmään Oikeushallinnon valtakunnalliseen tietojärjestelmään liittyneiden oikeushallinnon viranomaisten on talletettava tekemänsä ratkaisu tai sen tuomiolauselma ratkaisu- ja päätösilmoitusjärjestelmään sekä tehtävä siihen ratkaisemastaan asiasta ne merkinnät, jotka ovat tarpeen sille sakon täytäntöönpanosta annetussa laissa (672/2002), rikesakkomenettelystä annetussa laissa (66/1983), tieliikennelaissa (267/1981), rikosrekisterilaissa (770/1993), sotilasoikeudenkäyntilaissa (326/1983), sotilaskurinpitolaissa (331/1983), yhdyskuntapalvelusta annetussa laissa (1055/1996), vankeuslaissa (767/2005), nuorisorangaistuksesta annetussa laissa (1196/2004), metsästyslaissa (615/1993) ja eläinsuojelulaissa (247/1996) säädetyn ilmoitusvelvollisuuden täyttämiseksi. Mitä 1 momentissa säädetään, koskee soveltuvin osin väestötietojärjestelmästä ja Väestörekisterikeskuksen varmennepalveluista- annetussa laissa (661/2009) säädetyn ilmoitusvelvollisuuden täyttämistä. 6 Ilmoitusten välittäminen eräissä tapauksissa. Oikeusrekisterikeskuksen on toimitettava tuloste ratkaisu- ja päätösilmoitusjärjestelmästä: 1) metsästyskieltoa koskevaksi ilmoitukseksi kieltoon määrätyn henkilön kotipaikan poliisille ja metsästäjärekisterin pitäjälle käräjä- tai hovioikeuden määrättyä henkilön metsästyslain mukaiseen metsästyskieltoon; 2) sotilasarvon menettämistä koskevaksi ilmoitukseksi pääesikunnalle käräjäoikeuden tai hovioikeuden määrättyä henkilön rikoslain 2 luvun 14 a :n nojalla menettämään sotilasarvonsa. Korkeimman oikeuden metsästyskieltoa ja sotilasarvon menettämistä koskevan ratkaisun jäljennös on toimitettava viranomaisille noudattaen, mitä 2 momentissa säädetään. Tämä asetus tulee voimaan päivänä kuuta 20. Helsingissä päivänä kuuta 20. Oikeusministeri Anna-Maja Henriksson Hallitussihteeri Merja Väisänen
SÄÄDÖSKOKOELMA Julkaistu Helsingissä 21 päivänä toukokuuta 2010 N:o
SUOMEN SÄÄDÖSKOKOELMA 2010 Julkaistu Helsingissä 21 päivänä toukokuuta 2010 N:o 372 410 SISÄLLYS N:o Sivu 372 oikeushallinnon valtakunnallisesta tietojärjestelmästä... 1482 373 tuomioistuimen velvollisuudesta
Laki. EDUSKUNNAN VASTAUS 21/2010 vp. Hallituksen esitys laiksi oikeushallinnon valtakunnallisesta. Asia. Valiokuntakäsittely.
EDUSKUNNAN VASTAUS 21/2010 vp Hallituksen esitys laiksi oikeushallinnon valtakunnallisesta tietojärjestelmästä ja siihen liittyviksi laeiksi Asia Hallitus on vuoden 2009 valtiopäivillä antanut eduskunnalle